CELEX: 62012CN0026
Language: lv
Date: 2012-01-18 00:00:00
Title: Lieta C-26/12: Lūgums sniegt prejudiciālu nolēmumu, ko 2012. gada 18. janvārī iesniedza Gerechtshof te Leeuwarden (Nīderlande) — fiscale eenheid PPG Holdings BV cs/Inspecteur van de Belastingdienst/Noord/kantoor Groningen

31.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 98/16
            
         Lūgums sniegt prejudiciālu nolēmumu, ko 2012. gada 18. janvārī iesniedza Gerechtshof te Leeuwarden (Nīderlande) — fiscale eenheid PPG Holdings BV cs/Inspecteur van de Belastingdienst/Noord/kantoor Groningen
   
   (Lieta C-26/12)
   2012/C 98/24
   Tiesvedības valoda — holandiešu
   
      Iesniedzējtiesa
   
   
      Gerechtshof te Leeuwarden
   
   
      Lietas dalībnieki pamata procesā
   
   
      Prasītāja: fiscale eenheid PPG Holdings BV cs
   
   
      Atbildētājs: Inspecteur van de Belastingdienst/Noord/kantoor Groningen
   
   
      Prejudiciālie jautājumi
   
   
               1.
            
            
               Vai nodokļu maksātājs, kas atbilstoši valsts vecuma pensiju tiesību noteikumiem nodibina neatkarīgu pensiju fondu, lai nodrošinātu šim fondam pievienojušos savu esošo un bijušo darbinieku vecuma pensijas, atbilstoši Direktīvas 77/388 (1) 17. pantam (Direktīvas 2006/112 (2) 168. un 169. pants) var atskaitīt nodokli par pakalpojumiem, kas tam tika sniegti saistībā ar vecuma pensiju plāna ieviešanu un pensiju fonda pārvaldīšanu?
            
         
               2.
            
            
               Vai pensiju fonds, kurš tika nodibināts ar mērķi ar viszemākajiem izdevumiem nodrošināt vecuma pensijas izmaksu pensiju fonda dalībniekiem un kurā kapitālu piesaista un iegulda šie dalībnieki vai tas tiek darīts viņu vārdā, turklāt sadalot peļņu, ir uzskatāms par “īpašu ieguldījumu fondu” Direktīvas 77/388 13. panta B daļas (d)) apakšpunkta 6. punkta (Direktīvas 2006/112 135. panta 1. punkta g) apakšpunkts) izpratnē?
            
         
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.).
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).